Empo TV

EmpoTV er Norges første TV-kanal for mennesker med ulike funksjonshemminger.

Kanalen, som tidligere het Tellus TV, er en fjernsynskanal med hovedkvarter i Ski i Akershus fylke. Empo tv ble etablert i januar 2009 og hadde sin første sending 27. august 2009. Kanalen sender på Frikanalen, internett og fra 2011 også på de fleste lokal-TV-stasjoner i Norge. Den siste tiden har det kun blitt delt på kanalens Facebook-side, Vimeo, YouTube og Empos web-tv på empo.no.

EmpoTV drives av vekstbedriften Empo og fikk økonomisk støtte fra Arbeidsdepartementet, NAV bostedsfylke og NAV bostedskommune. Kanalen ble tildelt midler som et femårig prosjekt fra høsten 2008 til slutten av 2013.

EmpoTV mottok pengestøtte på  kroner fra Kulturdepartementet den 11. desember 2020.

Det er dags dato ni ansatte ved EmpoTV.

Noen produksjoner 
Valget er for alle (to programmer), NRK, 2009. Produsent: Tom Rune Orset.
Dissimillisfestivalen (DVD-produksjon), 2010. Produsent: Mona Moe.
Sportsrevyen fra Special Olympics i Athen, NRK, 2011. Produsent: Åsmund Brøvig.
Brille (Sesong 1, TV Norge 2013)
 Filmspesial (Filmnytt fra EmpoTV). Produsent: Elias Veine Wiig
Gjest i stolen (EmpoTV, 2017-2018)  Produsent: Rune Hagerup
 Egotripp (Podcast, Empo Media, 2020-2021)

Referanser

Eksterne lenker 
 EmpoTV hjemmeside
 EmpoTV YouTube-kanal
 EmpoTV Facebook
 EmpoTV Instagram
 EmpoTV på Frikanalen

Norske TV-kanaler
TV-kanaler etablert i 2009